Publication: Magyar Közlöny
Issue: MK-2003-33 (Year: 2003, Number: 33)
Era: 1990-2004
Section: [Lásd: pl. 30/2000. (X. 11.) AB határozat, ABH 2000, 202.,
Paragraph Index: 791

[Lásd: pl. 30/2000. (X. 11.) AB határozat, ABH 2000, 202., 206.] A Jat. 27. § c) pontja egyébként is csak a Kormány elé terjesztendõ jogszabálytervezetekre nézve írja elõ az érdekelt társadalmi szervek véleménynyilvánítását. A Kormány határozata azonban nem minõsül jogszabálynak, hanem a Jat. 46. § (1) bekezdése szerint az állami irányítás egyéb jogi eszközei közé tartozik, a 47. § (1) bekezdése értelmében a Kormány a határozatainak elõkészítésére vonatkozó szabályokat maga állapítja meg. Ennélfogva az indítványozó által sérelmezett egyeztetés elmulasztása tekintetében alkotmányellenességet megállapítani ez okból sem lehet. A Hat.-ból kitûnik, hogy a Hadigondozottak Közalapítványát a Kormány hozta létre. A Ptk. 74/G. § (1) bekezdése értelmében a közalapítvány olyan alapítvány, amelyet az Országgyûlés, a Kormány, valamint a helyi önkormányzat vagy a kisebbségi önkormányzat képviselõ-testülete közfeladatok ellátásának folyamatos biztosítása céljából hoz létre. A Ptk. 74/G. § (10) bekezdése szerint a közalapítványra a külön nem szabályozott kérdésekben az alapítványra vonatkozó rendelkezéseket kell alkalmazni. A Ptk. 74/C. § (1) bekezdése úgy rendelkezik, hogy az alapító az alapító okiratban kijelölheti az alapítványt kezelõ szervet, amely az alapító képviselõje, a (4) bekezdés szerint pedig az alapító okiratban rendelkezik az alapító annak összetételérõl. A Hat. mellékletét képezõ, részletezõ funkciót betöltõ Alapító Okiratból (8.1. pont) egyértelmûen kitûnik, hogy az indítványozó által képviselt szervezet, vagyis a Magyar Hadigondozottak Országos Szövetsége jogot kapott arra nézve, hogy a Hadigondozottak Közalapítványa 10 tagú kuratóriumába tagot jelöljön. A kuratórium személyi összetétele alapján (öt minisztérium, három érdekképviseleti szerv, két országos hatáskörû szerv) az Alkotmánybíróság azt is megállapította, hogy a kuratóriumban résztvevõ szervezetek (személyek) kijelölésében olyan mértékû állami többség, amely az érdekképviseleti szervezeteknek a kuratóriumban végzett tevékenységét súlytalanná tenné, nem állapítható meg. Erre tekintettel az Alkotmánybíróság megállapította, hogy az indítvány a fenti részében az Alkotmány 36. §-át nem sérti, az Alkotmány 17. §-ában foglaltakkal pedig alkotmányjogilag értékelhetõ összefüggést nem tartalmaz, ezért az indítvány e részében elutasította.

Source: https://magyarkozlony.hu/hivatalos-lapok/f418040715726a5cf1ed1398a96b718e317289f7/dokumentumok/54009653f2ed2da21337490cb68ba53d27d0c4c0/letoltes